google/wiki40b huggingface dataset:
उपस्कर अवतरण प्रणाली लोकलाइज़र

प्रचालन सिद्धांत

विमानन में, लोकलाइज़र उपस्कर अवतरण प्रणाली (आईएलएस) के एक पार्श्विक घटक रूप में उर्ध्वाधर ग्लाइड स्लोप के सान्निध्य में विमान को उड़ानपट्टी की केन्द्र रेखा मार्गदर्शन हेतु प्रयोग किया जाता है। यह विमानन नौवहन में ही प्रयोग हो रहे लोकेटर से भिन्न घटक है, हालांकि दोनों ही विमानन वौवहन के घटक हैं।
लोकलाइज़र उपस्कर प्रक्षेपण कर रहे विमानक्षेत्र की उड़ानपट्टी और प्राप्त कर रहे विमान के कॉकपिट के बीच समन्वय कर मार्गदर्शन का कार्य करता है। किसी पुराने विमान को, जिसमें आईएलएस गृहीता (रिसीवर) स्थापित नहीं है उसे किसी भी आईएलएस सुविधा का लाभ नहीं मिलता है, और न ही किसी अत्याधुनिक विमानक्षेत्र को अपने स्थापित आईएलएस उपस्करों का लाभ उन उड़ानपट्टियों पर नहीं मिल पायेगा, जिन पर आईएलएस सुविधा उपलब्ध नहीं हैं। अफ़्रीका के और एशिया के भी बहुत से बड़े विमानक्षेत्रों में किसी भी प्रकार की आईएलएस सुविधाओं का अभाव मिल सकता है। कुछ उड़ानपट्टियों पर आइएलएस सुविधा मात्र एक दिशा में ही उपलब्ध होती है, जिसे फिर भी पृष्ठ किरण (बैक बीम) या बैक कोर्स के साथ उपयोग में लिया जा सकता है, किन्तु उसमें ग्लाइड स्लोप सुविधा नहीं मिलती है।

लोकलाइज़र एवं ग्लाइड स्लोप की वाहक आवृत्ति के जोड़े

आईएलएस के कुल ४० उपलब्ध चैनल्स में से किसी एक पर दो आवृत्तियों का प्रेषण किया जाता है। इनमें से एक को ९० हर्ट्ज़ पर एवं दूसरी को १५० हर्ट्ज़ पर आवृत्ति मॉड्यूलन किया जाता है। इनको सह-स्थापित संग्राहकों की श्रेणी से प्रेषित किया जाता है। प्रत्येक संग्राहक (एण्टीना) एक संकीर्ण किरण (नैरो बीम) प्रेषित करता है।
लोकलाइज़र एवं ग्लाइड स्लोप की वाहक आवृत्तियों के जोड़े इस प्रकार से निर्धारित कर बने हुए होते हैं, कि विमान स्थापित नौवहन रेडियो ग्राहक लोकलाइज़र आवृत्ति चयन करने पर स्वतः ही ग्लाइडस्लोप आवत्ति भी चुन लेता है। लोकलाइज़र आवृत्ति ११० मेगाहर्ट्ज़ और ग्लाइडस्लोप आवृत्ति ३३० मेगाहर्ट्ज़ के रेंज में होती हैं।लोकलाइज़र वाहक आवृत्तियाँ १०८.१० - १११.९५ मेगाहर्ट्ज़ (जिसमें १०० किलोहर्ट्ज़ प्रथम दशमलव डिजिटल विषम होते हैं, तदनुसार १०८.१०, १०८.१५, १०८.३०, आदि होती हैं, और इनका प्रयोग कहीं किसी कार्य के लिये नहीं किया जाता है)। आईएलएस आवृत्तियां टैकैन चैनल्स के 18X से 56X तक के सम चैनल्स पर देखें।

कॉकपिट में लोकलाइज़र

अधिकतर विमानों (१९५० के दशक के अन्तिम चरण से अब तक निर्मित) में लोकलाइज़र सूचक शीर्ष लम्ब सूचक के ठीक नीचे लगा होता है, किन्तु यह ग्लाइडस्लोप के साथ ही आईएलएस का भाग होता है। इसके बीच में लगा क्रॉस चिह्न फ़्लाइट डायरेक्टर कहलाता है। 

उड़ानपट्टी पर लोकलाइज़र

ग्लाइडस्लोप की अनुपयोज्यता की स्थिति में लोकलाइज़र को एक पृथक गैर-परिशुद्ध अप्रोच के रूप में प्रयोग किया जा सकता है। तब इसका लघुरूप एलओसी (LOC) होता है। जब ग्लाइडस्लोप के बिना ही उपस्कर प्रणाली स्थापित होती है, तब उसका लघुरूप एलएलज़ेड (LLZ) होता है।
कुछ स्थितियों में लोकलाईज़र द्वारा प्रेषित कोर्स उड़ानपट्टी से एक कोण पर होता है (विमानक्षेत्र के निकटस्थ किन्हीं व्यवधानों के कारण)। तब इसे लोकलाईज़र टाइप डायरेक्श्नल एड (LDA) कहा जाता है। लोकलाइज़र उपस्माकर उड़ानपट्मटी के सुदूर छोर से लगभग १००० फ़ीट दूरी पर स्थापित किया जाता है। इसके संकेत की प्रयोगनीय क्षमता उड़ानपट्टी के दोनों ओर १०° के विस्तार में १० नॉटिकल मील तक विस्तृत रहती है। विमान एवं उड़ानपट्टी के सान्निध्य के बढ़ने के साथ-साथ ही क्षैतिज सटीकता में वृद्धि होती जाती है।  लोकलाईज़र अप्रोच के कुछ विशिष्ट मौसम मिनिमा भी होते हैं जो अप्रोच प्लेट्स पर मिलते हैं।
हज़रतबल

हज़रतबल (درگاہ حضرت بل, दरगाह हज़रतबल) भारत के जम्मू व कश्मीर राज्य के श्रीनगर शहर में स्थित एक प्रसिद्ध दरगाह है। मान्यता है कि इसमें इस्लाम के नबी, पैग़म्बर मुहम्मद, का एक दाढ़ी का बाल रखा हुआ है, जिस से लाखों लोगों की आस्थाएँ जुड़ी हुई हैं। कश्मीरी भाषा में 'बल' का अर्थ 'जगह' होता है, और हज़रतबल का अर्थ है 'हज़रत (मुहम्मद) की जगह'। हज़रतबल डल झील की बाई ओर स्थित है और इसे कश्मीर का सबसे पवित्र मुस्लिम तीर्थ माना जाता है। फ़ारसी भाषा में 'बाल' को 'मू' या 'मो' (مو) कहा जाता है, इसलिए हज़रतबल में सुरक्षित बाल को 'मो-ए-मुक़द्दस' या 'मो-ए-मुबारक' (पवित्र बाल) भी कहा जाता है।

इतिहास

हज़रतबल को लेकर यह मान्यता है कि पैग़म्बर मुहम्मद के वंशज सय्यद अब्दुल्लाह सन् १६३५ में मदीना से चलकर भारत आये और आधुनिक कर्नाटक राज्य के बीजापुर क्षेत्र में आ बसे। अपने साथ वह इस पवित्र केश को भी लेकर आये। जब सय्यद अब्दुल्लाह का स्वर्गवास हुआ तो उनके पुत्र, सय्यद हामिद, को यह पवित्र केश विरासत में मिला। उसी काल में मुग़ल साम्राज्य का उस क्षेत्र पर क़ब्ज़ा हो गया और सय्यद हामिद की ज़मीन-सम्पत्ति छीन ली गई। मजबूर होकर उन्हें यह पवित्र-वस्तु एक धनवान कश्मीरी व्यापारी, ख़्वाजा नूरुद्दीन एशाई को बेचनी पड़ी। व्यापारी द्वारा इस लेनदेन के पूरा होते ही इसकी भनक मुग़ल सम्राट औरंगज़ेब तक पहुँच गई, जिसपर यह बाल नूरुद्दीन एशाई से छीनकर अजमेर शरीफ़ में मोइनुद्दीन चिश्ती की दरगाह पर भेज दिया गया और व्यपारी को बंदी बना लिया गया। कुछ अरसे बाद औरंगज़ेब का मन बदल गया और उसने बाल नूरुद्दीन एशाई को वापस करवाया और उसे कशमीर ले जाने की अनुमति दे दी। लेकिन तब तक बहुत देर हो चुकी थी और नूरुद्दीन एशाई ने कारावास में ही दम तोड़ दिया था। पवित्र बाल उनके शव के साथ सन् १७०० में कश्मीर ले जाया गया जहाँ उनकी पुत्री, इनायत बेगम, ने पवित्र वस्तु के लिये दरगाह बनवाई। इनायत बेगम का विवाह श्रीनगर की बान्डे परिवार में हुआ था इसलिये तब से इसी बान्डे परिवार के वंशज इस पवित्र केश की निगरानी के लिये ज़िम्मेदार हो गये।
२६ दिसम्बर १९६३ को, जब जवाहरलाल नेहरू देश के प्रधानमंत्री थे, यह समाचार आया कि हज़रतबल से केश ग़ायब हो गया है। यह बात तेज़ी से फैली और कश्मीर व देश के अन्य हिस्सों में एक तनाव का वातावरण पैदा हो गया। श्रीनगर में लाखों की तादाद में लोग सड़को पर उतर आये और अफ़वाहें फैलने लगीं। केश की खोज के लिये एक आवामी ऐक्शन कमेटी का गठन हुआ। ३१ दिसम्बर को नहरू ने इस बात को लेकर राष्ट्र के नाम रेडियो संदेश दिया और लाल बहादुर शास्त्री को खोज पूरा करने के लिये श्रीनगर भेजा। ४ जनवरी १९६४ को केश फिर से मिल गया।
दुर्गाप्रसाद धर

दुर्गा प्रसाद धर (1918-1975) प्रसिद्ध कश्मीरी राजनीतिज्ञ और भारतीय राजनयिक थे। वो इन्दिरा गांधी के विश्वास पात्र थे।
वह रूस में भारत के राजदूत रहे।
१७७२ ईसा पूर्व

१७७२ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १७७२ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
खमेर साम्राज्य

कंबोडिया का एक प्राचीन एवं बहुत शक्तिशाली रहे हिंदू एवं बौद्ध साम्राज्य जिसने सुदूर चीन तक शासन किया।
होम रन

बेसबॉल के खेल में जब खिलाड़ी गेंद पर प्रहार करने के पश्चात सभी बेस पर से चक्कर लगाकर होम बेस पर वापस आता है तो इस प्रक्रिया में अपने लिये एक रन और बेस पर उपस्थित सभी साथी खिलाड़ियों के लिये रन एकत्र करता हैतो यह होम रन कहलाता है। साथ ही इस प्रक्रिया में विरोधी टीम द्वारा कोई गलती भी नहीं होनी चाहिये। सामान्यत: यह तब होता है जब खिलाड़ी गेंद पर इस तरह प्रहार करता है कि गेंद खेल मैदान से बाहर निकल जाये।
अपरार्क

अपरार्क एक स्मृति ग्रन्थ है।
राहील आज़म

जीवन

इनका जन्म 27 सितम्बर 1981 को बंगलौर में हुआ था। इन्होंने अपनी पढ़ाई क्लारेंस हाई स्कूल से पूरी की और सॉफ्टवेयर इंजीन्यरिंग की पढ़ाई बीएमएस कॉलेज ऑफ इंजीन्यरिंग से पूरी की। 1999 में ये मुंबई आ गए, क्योंकि इन्हें बचपन से एक अभिनेता बनना था, इस कारण इन्होंने तीन महीने के लिए किशोर नामित कपूर की अभिनय की कक्षा में अभिनय सीखने चले गए। अभिनय करने के अलावा ये अपने पारिवारिक व्यवसाय को भी संभालते हैं। टाइम्स ऑफ इंडिया के एक साक्षात्कार में इन्होंने कहा कि "टीवी पर 90% भाग पर महिलाओं का वर्चस्व है और बाकी बचे 10% भाग पर पुरुषों का, और उसमें से भी मात्र 2% स्थान ही रचनात्मक कार्य का होता है, जिसमें मैं काम करता हूँ। मैं कोई मशीन नहीं हूँ और कोई साधारण सा चीज नहीं कर सकता। मैं हमेशा नए नए प्रस्ताव सुनते रहता हूँ, लेकिन उन्हें लेता नहीं। मैं एक सॉफ्टवेयर इंजीनियर हूँ और मेरा बंगलौर में एक पारिवारिक व्यवसाय है, तो मैं उसी में लगा रहता हूँ।"

सफर

इन्होंने अपना सफर एक सॉफ्टवेयर इंजीनियर के रूप में शुरू किया था। मुंबई आने के बाद इन्होंने मॉडल के रूप में अपने सफर की शुरूआत की, और 2001 में "एक टुकड़ा चाँद का" में आकाश कपूर की भूमिका निभा कर पहली बार टीवी पर दिखाई दिये। इसके बाद "श्श्श... कोई है" के कई एपिसोड में दिखाई दिये। इसके अलावा इन्होंने "अचानक 37 साल बाद" जैसे डरावने धारावाहिकों में भी काम किया है।
संघबद्ध राज्य

संघबद्ध राज्य (जिसका सन्दर्भ किसी राज्य, प्रदेश, कैंटन, लैण्ड, इत्यादि से हो सकता है) एक क्षेत्रीय और संवैधानिक समुदाय होता है, जो किसी संघ का हिस्सा होता है। ऐसे राज्य, पूर्ण रूप से सम्प्रभु राज्यों से इस बात में अलग होते हैं कि उन्होंने उनकी सम्प्रभु शक्तियों का एक भाग किसी संघीय सरकार को हस्तान्तरित किया होता है।
विशेषकर, जब राज्य संघबद्ध होने का चयन करते हैं, वे अन्तरराष्ट्रीय विधि के व्यक्ति के रूप में अपनी स्थिति खो देते हैं। इसके बजाय, अन्तरराष्ट्रीय विधि के हेतुओं के लिए वह संघीय संघ (फ़ेडरल यूनियन) इकलौते सत्त्व के रूप में, एक सम्प्रभु राज्य बन जाता है। एक संघबद्ध राज्य का किसी परिभाषित भौगोलिक क्षेत्र पर अधिकार-क्षेत्र होता है और वह क्षेत्रीय सरकार का एक रूप है।
कास्तिलो दे गार्दियास विएयास

इस ऐतिहासिक स्थल पर कपड़ों या नेपोलीन के दौर के हथियारों की प्रदर्शनी लगी रहती है।
1985 में इसे बिएन दे इंतेरेस कल्चरल की सूची में शामिल किया गया था।
प्रसाद बर्वे

अभिनय कैरियर

उनकी पहली उल्लेखनीय भूमिका निहाल, श्री में पुरुष का नेतृत्व का सबसे अच्छा दोस्त के रूप में थी। फिर उन्होंने दिल मिल गये के दूसरे संस्करण में काम किया। उनके दोनों अभिनय हास्यात्मक थे। उन्होंने विश्वविनायक फ़िल्म में एक बाल-कलाकार के रूप में अभिनय किया था। उन्होंने विभिन्न विज्ञापनों में भी अभिनय किया है जैसे टाटा-स्काई के विज्ञापन में उन्होंने आमिर खान के साथ पर्दे पर अभिनय किया है। उनका सबसे लोकप्रिय विज्ञापन कैडबरी के लिए किया गया लड्डू फूटा है। वो वर्तमान में सब-टीवी के धारावाहिक प्रीतम प्यारे और वो में प्यारे का अभिनय करते हैं।
सैंटियागो

सैंटियागो या सैंतियागो, दक्षिण अमेरिका के चिली देश की राजधानी है। यह देश के केन्द्रीय घाटी में समुद्र तल से लगभग ५२० मी की उंचाई पर स्थित है। लगभग दो दशकों की निर्बाध आर्थिक प्रगति ने लातिनी अमरीका में सैंटियागो को सबसे आधुनिक शहरों में शुमार कर दिया है और आज यहां दर्जनों शॉपिंग मॉल एवं सैकड़ों उंची इमारते हैं।

इतिहास

सैंटियागो की स्थापना एक स्पैनिश नागरिक पेद्रो दे वाल्दिविया द्वारा २१ फरवरी, १५४१ में की गयी थी। स्थापना समारोह ह्यूलेन हॉल में की गयी थी जिसे बाद में सेरो सांता लूसिया नाम दिया गया। श्री वाल्दिविया ने इस जगह का चुनाव इस जगह की अच्छी जलवायु एवं परिवहन के लिए आसानी से उपलब्ध मापोचो नदी की वजह से की थी। १ सितंबर १५४१ को अराको युद्ध में यह शहर पूरी तरह तहस नहस हो गयी थी।
प्रारम्भिक भवनों का नि‍र्माण स्थानीय लोगों, जिन्हे पिकंच इंडियन भी कहा जाता था, की मदद से किया गया। शहर के दक्षिणी किनारे पर स्थित मापोचो नदी को बाद में सुखाया गया और जनता के आवागमन तथा अन्य सुविधाओं के लिये खोल दिया गया। सुखाये गए स्थान को आलामेदा कहा जाता था। वैसे इसे अब Avenida Alameda Libertador Bernardo O'Higgins कहा जाता है। १८१०-१८१८ में शहर के दक्षिणी-पश्चिमी छोर में चले चिली के स्वतन्त्रता संग्राम में यह शहर आंशिक रूप से क्षतिग्रस्त हो गया था। १८१८ में इस सैंटियागो शहर को देश की राजधानी बनाया गया।
२३२२ ईसा पूर्व

२३२२ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २३२२ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
इमरान उल्लाह ख़ान

पाकिस्तानी जनरल, राजनेता और पाकिस्तान के प्रांत, पंजाब के पूर्व राज्यपाल।
दार्जिलिंग मेल

दार्जिलिंग मेल, भारत के पूर्वी क्षेत्र में ऐतिहासिक गाड़ियों के से एक है जो आजादी के पूर्व के दिनों से चल रहा है। यह न्यू जलपाईगुड़ी (सिलीगुड़ी) को दार्जिलिंग हिमालयन रेलवे को जोड़ता है। यह कोलकाता-सिलीगुड़ी मार्ग और हल्दीबाड़ी स्लिप की एक प्रमुख ट्रेन है।

ईस्ट बंगाल से होकर जाना

ब्रिटिश काल के दौरान उत्तर बंगाल के लिए सभी कनेक्शन ईस्ट बंगाल के माध्यम से थे।
1878, कोलकाता से सिलीगुड़ी तक का रेल मार्ग दो चरणो में था। पहले चरण मे कलकत्ता स्टेशन (बाद में सियालदह नाम) से दमूकडीह घाट की 185 किमी की यात्रा, जो पद्मा नदी के दक्षिणी किनारे पर पड़ता था एवं यह पूर्वी बंगाल स्टेट रेलवे में था। फिर दूसरे चरण की यात्रा नौका में नदी के उस पार जा कर स्टार्ट होती थी, जो पद्मा के उत्तरी तट पर सरघात से सिलिगुड़ी तक की मीटर गेज लाइन पर 336 किमी की यात्रा थी।
1.8 किमी लम्बा हार्डिंग पुल, 1912 मे पद्मई नदी मे अस्तित्व मे आया। 1926 में इस ब्रिज का उतरी भाग मीटर गेज से ब्रॉड गेज परिवर्तित हुआ एवं इसी के साथ संपूर्ण कलकत्ता सिलीगुड़ी मार्ग ब्रॉड गेज बन गया।2 इस तरह जो रूट बना वो थी, सियालदह-रानाघाट-भेरँरा-हार्डिंग पुल-ईस्वर्दी-संताहार-हिली-परबतीपुर-निलफमारी-हल्दीबाड़ी-जलपाईगुड़ी-सिलीगुड़ी।
दार्जिलिंग मेल विभाजन से पहले के दिनों में इस मार्ग पे दौड़ती थी। भारत के विभाजन के बाद कुछ वर्षों के बाद भी यही मार्ग जारी रहा। यह असम मेल से जुड़ती थी जो विभाजन से पहले के दिनों में गुवाहाटी से संताहार तक जाती थी।

नाव से गंगा पार करना

1947 में भारत के विभाजन के साथ, कोलकाता और सिलीगुड़ी को जोड़ने में सबसे बड़ी बाधा यह थी की गंगा के पार, पश्चिम बंगाल या बिहार में कोई पुल नही था। सिलीगुड़ी के लिए एक आम तौर पर स्वीकार्य मार्ग साहिबगंज लूप और सक्रगली था कभी कभी साहिबगंज घाट से भी था।

फरक्का बैराज के माध्यम से दौड़ना

1960 के दशक में जब फरक्का बैराज का निर्माण किया जा रहा था तब एक अधिक क्रांतिकारी परिवर्तन किया गया था। भारतीय रेलवे ने कोलकाता से एक नई ब्रॉड गेज रेल लिंक बनाया जो न्यू जलपाईगुड़ी को जोड़ता था।
2,240 मीटर (7,350 फुट) लंबा फरक्का बैराज, गंगा के दोनो किनारो को जोड़ती एवं यह एक रेल मार्ग के साथ सड़क मार्ग भी थी।

एक श्रद्धांजलि

दार्जिलिंग मेल सामान्य तौर पर निर्विघ्न दौड़ती है एवं यह कभी-कभार ही झटके देती हैं।
अमित गुप्ता

एक हिन्दी साहित्यकार।
चग़ताई ख़ानत

चग़ताई ख़ानत (मंगोल: Цагадайн улс, त्सगदाई उल्स; अंग्रेज़ी: Chagatai Khanate) एक तुर्की-मंगोल ख़ानत थी जिसमें मध्य एशिया के वे क्षेत्र शामिल थे जिनपर चंगेज़ ख़ान के दूसरे बेटे चग़ताई ख़ान का और उसके वंशजों का राज था। आरम्भ में यह ख़ानत मंगोल साम्राज्य का हिस्सा मानी जाती थी लेकिन आगे चलकर पूरी तरह स्वतन्त्र हो गई। अपने चरम पर यह अरल सागर से दक्षिण में आमू दरिया से लेकर आधुनिक चीन और मंगोलिया की सरहद पर अल्ताई पर्वतों तक विस्तृत थी। यह सन् १२२५ से लेकर किसी-न-किसी रूप में १६८७ तक चली। इस ख़ानत के चग़ताई शासक कभी तो तैमूरी राजवंश से मित्रता करते थे और कभी उनसे लड़ते थे। १७वीं सदी में जाकर उइग़ुर नेता आफ़ाक़ ख़ोजा और उनके वंशजों ने पूरे चग़ताई इलाक़े पर क़ब्ज़ा कर के इस ख़ानत को समाप्त कर दिया।

परिचय

चिंगेज खाँ के द्वितीय पुत्र चगताई के नाम पर १३वीं १४वीं शताब्दी में मध्य एशिया के मंगोल शसक का एक वंश। इसका राजनीतिक इतिहास आरंभ होता है चिंगेज खाँ की मध्य एशिया (१२२० ई.) की विजय के पश्चात्, जब उसने चगताई को, जिसका शिविर उत्तर में ईला नदी के निकट कबायली प्रदेश में था, सिक्यांग ओर ट्रासोक्सियना की भूमि निर्दिष्ट की, चगताई की मृत्यु के पश्चात् (१२४२) उसके उत्तराधिकारी, खानों द्वारा (मंगोल शासक), इस खंड के अधीन शासक माने जाते रहे। मंगू (मोके) खान की मृत्यु के पश्चात् (१२५९) जब मंगोल साम्राज्य की एकता नष्ट हो गई, उकदई खाँ के पोते खैदू (कैदू) (१२६९-१३०१) ने मध्य एशिया में अपनी शक्ति स्थािपित की और चगताई शासक तुआ (दुआ) (१२८२-१३०६) ने, जो मुसलमान था, खैदू के पुत्र चाप्सू के आधिपत्य को सन् १३०५ में समाप्त कर दिया। तभी से चगताई शासक स्वतंत्र खान हो गए। शीघ्र ही अपने गृहसंघर्षों के कारण उनकी शक्ति क्षीण हो गई और तर्याशीरिन (१३२६-३४) की मृत्यु के पश्चात् उनका राज्य छिन्न भिन्न हो गया। महान विजेता तैमूर (१३७०-१४०५) ने वस्तुत: इस वंश को हटा दिया, यद्यपि उसने और उसके प्रारंभिक उत्तराधिकारियों ने चगताई वंशजों को अपना खान बनाए रखा। परंतु तुगलक तैमूर (१३४२-६३) ने सिक्यांग में चगताई शासकों की एक नवीन शाखा स्थापित की जिसने १६वीं शताब्दी के अंत तक अपना शासन स्थापित रखा। बाबर (जो भारतीय मुगल वंश का संस्थापक था) की माँ, इसी वंश की राजकन्या थी। इसी कारण मुगल स्वयं को चगताई वंश से संबंधित बतलाते हैं।
रेडियो स्टुडियो ५४ नेटवर्क

इतिहास

स्टूडियो 54 नेटवर्क कार्यालयों भिया डॉन विटोरियो 148, लोक्रि में स्थित हैं। इसका नारा "il bello della musica è che quando ti colpisce non senti dolore", बॉब मार्लेके द्वारा एक प्रसिद्ध उद्धरण "संगीत के बारे में एक अच्छी बात है, जब यह आपको छुए, तो आप कोई दर्द महसूस होगा"का इतालवी अनुवाद है।

अपने खुद के यात्रा शो, स्टूडियो 54 LiveTour के प्रसारण के अलावा, स्टेशन भी प्रसारण अन्य क्षेत्रीय और राष्ट्रीय संगीत समारोहों सैन रेमो समारोह

स्टूडियो 54 LiveTour

स्टूडियो 54 LiveTour एक आउटडोर तमाशा है जो 2000 में शुरू कर दिया है। यात्रा शो (भी इंटरनेट पर प्रसारित जी) एक पूरा दिन तक रहता है और विशेष मेहमानों, संगीत, खेल, मनोरंजन और एक डिस्को भी शामिल है।

स्टूडियो एन्जिल्स 54

54 एन्जिल्स स्टेशन के सामने लड़कियों "जो जीप और परिवर्तनीय में यात्रा करते हैं और मूल रूप से स्टेशन के बाहर की गतिविधियों का समर्थन करने के लिए प्रयोग किया जाता हैं। 2010 से, वे भी है कि गैर स्टूडियो 54 घटनाओं में प्रकट होता है एक मनोरंजन टीम बन गया।
सेंट किट्स और नेविस का राजतंत्र

राजपरिवार

संप्रभु के परिवार के सबसे करीबी सदस्यों के समूह को कहाजाता है। हालाँकि, ऐसा कोई दृढ़ नियम या विधान
नहीं है, जो यह सुनियोजित करता हो की किन व्यक्तियों को इस विशेष समूह में रखा जाए, नाही कोई ऐसा विधान है जो राजपरिवार को विस्तृत रूप से परिभाषित करता हो। आम तौर पर ब्रिटेन के उन व्यक्तियों को जिनपर हिज़/हर मैजेस्टी(HM) या हिज़/हर रॉयल हाइनेस (HRH) का संबोधन रखते हैं, को आम तौर पर राजपरिवार का सदस्य माना जाता है। राजपरिवार  में केवल संप्रभु को ही संवैधानिक कर्तव्य व पद प्राप्त हैं। संप्रभु और उसके तत्काल परिवार के सदस्य देश के विभिन्न आधिकारिक, औपचारिक और प्रतिनिधित्वात्मक कार्यों का निर्वाह करते हैं।

उत्तराधिकार

राष्ट्रमण्डल प्रदेशों के बीच का संबंध इस प्रकार का है की उत्तराधिकार को अनुशासित करने वाले किसी भी बिधान का सारे देशों की एकमत स्वीकृति आवश्यक है। यह बाध्यता वेस्टमिंस्टर की संविधि, १९३१ द्वारा लागु की गयी थी। सिंघासन पर उत्तराधिकार, विभिन्न ऐतिहासिक संविधिओं द्वारा अनुशासित है। ऐतिहासिक रूप से उत्तराधिकार को पुरुष-वरियति सजातीय ज्येष्ठाधिकार के सिद्धान्त द्वारा अनुशासित किया जाता रहा है, जिसमे पुत्रों को ज्येष्ठ पुत्रियों पर प्राथमिकता दी जाती रही है, तथा एक ही लिंग के ज्येष्ठ संतानों को पहली प्राथमिकता दी जाती है। 
उत्तराधिकार संबंधित नियम केवल संसदीय अधिनियम द्वारा परिवर्तित किये जा सकते हैं, जिन्हें सारे प्रजाभूमियों की स्वीकृति समेत पारित होना अनिवार्य है। २०११ में राष्ट्रमण्डल की बैठक में ब्रिटिश प्रधानमंत्री डेविड कैमरून ने यह घोषणा की थी कि तमाम राष्ट्रमण्डल प्रदेश पुरुष प्राथमिकता की परंपरा को समाप्त करने के लिए राज़ी हो गए हैं, तथा भविष्य के शासकों पर कैथोलिक व्यक्तियों से विवाह करने पर रोक को भी रद्द करने पर सब की स्वीकृति ले ली गयी थी। परंतु क्योंकि ब्रिटिश अधिराट् चर्च ऑफ़ इंग्लैंड के प्रमुख भी होते हैं, अतः कैथोलिक व्यक्तियों को सिंघासन उत्तराधिकृत करने पर रोक लगाने वाले विधान को यथास्त रखा गया है। इस विधेयक को २३ अप्रैल २०१३ को शाही स्वीकृति मिली, तथा सारे राष्ट्रमण्डल प्रदेशों में सम्बंधित विथान पारित होने के पश्चात् मार्च २०१५ को यह लागू हुआ। सिंघासन का कोई उत्तराधिकारी, स्वेच्छा से अपना उत्तराधिकार त्याग नहीं कर सकता है।

वित्त

सेंट किट्स और नेविस की सरकार संप्रभु, राजपरिवार या देश के बाहर स्थित शाही निवासों के रखरखाव के समर्थन हेतु किसी भी प्रकार की आर्थिक सहायता नहीं प्रदान करती है। हालांकि, संप्रभु या शाही परिवार के दौरे के समय आने वाले खर्चों का प्रभार सरकार उठाती है। इसके अलावा, गवर्नर-गवर्नर-जनरल के आधिकारिक खर्चे भी सरकार उठाती है।

कार्यपद के कर्तव्य

सत्ताधारी रानी/राजा पर सैद्धांतिक रूप से एक संवैधानिक शासक के अधिकार निहित है, परंतु परंपरानुसार इन सारी शक्तियों का अभ्यास केवल संसद और सरकार के विनिर्देशों के अनुसार ही, शासक के प्रतिनिधि होने के नाते, महाराज्यपाल द्वारा कार्यान्वित करने के लिए बाध्य हैं। अतः अन्य राष्ट्रमण्डल प्रजाभूमियों के समान ही, यह एक संसदीय सम्राज्ञता है। संसदीय शासक होने के नाते, शासक के सारे संवैधानिक अधिकार, निष्पक्ष तथा गैर-राजनैतिक कार्यों तक सीमित हैं, जो सैद्धान्तिक तौर पर शासक के अधिकार हैं, परंतु वास्तविक रूप से इन्हें केवल गवर्नर-जनरल द्वारा ही उपयोग किया जाता है। जबकि राजनैतिक-शक्तियों का अभ्यय गवर्नर-जनरल द्वारा सरकार और अपने मंत्रियों की सलाह और विनिर्देशों पर ही करते हैं।
रेणुका रामनाथ

रेणुका रामनाथ भारत की एक निजी इक्विटी में फण्ड मेनेजर हैं।

करियर

लगभग ३ दशको से रेणुका ने वित्तीय सेवाओं में आईसीआईसीआई समूह में सफलतापूर्वक कई व्यवसायों का निर्माण किया, जिसमें निवेश बैंकिंग, ई-कॉमर्स और प्राइवेट इक्विटी शामिल है। करीब १ दशक तक आईसीआईसीआई की सीईओ व एमडी रहने के बाद उन्होंने उसे भारत के सबसे बड़ी निजी इक्विटी फंडों में से एक बनाने में पूरा नेत्रत्व किया। 
रेणुका २००९ में एक गुणको को स्थापित करने वाली उद्यमी बनी।
विरूपण (यांत्रिकी)

सातत्यक यांत्रिकी (Continuum mechanics) में विरुप्यण (Deformation, डिफ़ोरमेशन) किसी वस्तु का किसी आरम्भिक और मानक आकार से बदलकर किसी अन्य आकार में आ जाने की प्रक्रिया को कहते हैं। यह वस्तु पर किसी तनाव, दबाव, प्रहार, भार, गुरुत्वाकर्षण, तापमान-बदलाव, नमी-बदलाव, रासायनिक अभिक्रिया (रियेक्शन) या अन्य किसी प्रभाव से होता है।

लम्ब एवं अपरूपण तनाव

एक समदैशिक तत्त्व के लिए (जो हुक नियम का पालन करता है), एक लंब तनाव एक लंब खिंचाव को ही उत्पन्न करेगा। लंब तनाव फैलाव उत्पन्न करता है।
एक द्वि-आकार, अतिसूक्ष्म, आयाताकार तत्त्व की कल्पना कीजिये , जिसके आयाम dx*dy हैं (dx और dy अतिसूक्ष्म हैं )।,जो की विकृति के बाद एक विषमकोण का आकार ले लेता है। ज्यामिति से,(कृपया चित्र यहाँ देखिये,दांया माउस बटन दबाकर open link in new tab ):[]
लंबाई (AB)= dx
बहुत छोटे विस्थापन ढ़ाल के लिए, अवकलज का वर्ग बहुत छोटा होता है अतः
लंबाई (ab) = dx + {𝝳𝛍(x)/𝝳x}*dx
दिशा में लंब खिंचाव है  लंबाई में बदलाव/शुरुआती लंबाई
रिद्धिमा तिवारी

करियर

रिद्धिमा तिवारी ने अपने टीवी करियर की शुरुआत 'दो दिल एक जान' से की थी। इसके बाद वो ससुराल गेंदा फुल, 'रिश्तों से बड़ी प्रथा', 'हर घर कुछ कहता है', 'आशिक बीवी का', 'सावधान इंडिया', 'गुलाम' जैसे शोज में दिखीं।  रिद्धिमा तिवारी जसकरण सिंह गांधी  के साथ शादी के बंधन में बंध गए हैं।
सियाल

सियाल (سیال‎, Sial, सियोल, सीयोल, सिहोल, सयाल, सियाल) राजस्थान, गुजरात, पंजाब, उत्तर प्रदेश और हिमाचल प्रदेश और पाकिस्तान में पाए जाने वाले जाटों का गोत्र है। यह जोहिया की एक शाखा हैं। 
पाकिस्तान के सियालकोट शहर का नाम उनके नाम पर रखा गया है।
योग्यता-पद्धति

योग्यता-पद्धति (मेरिट सिस्टम) सरकारी कर्मचारियों की नियुक्ति एवं पदोन्नति (प्रोमोशन) की वह प्रक्रिया है जो कर्मचारियों द्वारा निर्धारित काम करने की योग्यता पर आधारित होती है, न कि उनके राजनीतिक सम्बन्धों के आधार पर। यह लूट प्रथा (spoils system) की विपरीत प्रथा है।
लोगान हवाई अड्डा

लोगान हवाई अड्डा यह संयुक्त राज्य अमेरिका का एक प्रमुख अतर्राष्ट्रीय हवाई अड्डा हैं।
दृष्टि रचना

दृष्टि रचना विजुअल आर्ट, विजुअल डिज़ाइन या ग्राफ़िक डिज़ाइन का ही एक और नाम है।
यूटीसी+१३:००

वर्ष पर्यन्त

(वर्ष पर्यन्त मानक समय हेतु निम्नलिखित क्षेत्रों में उपयोग

दक्षिणी गोलार्ध की सर्दियाँ

दक्षिणी गोलार्ध की सर्दियों में निम्न लिखित क्षेत्रों में उपयोग होता है।

दिवालोक बचत समय हेतु

दक्षिणी गोलार्ध की गर्मियों में इसे दिवालोक बचत समय हेतु उपयोग किया जाता है।

इतिहास

अंतर्राष्ट्रीय तिथि रेखा से विभाजित होने से बचने के लिये किरिबाती ने १ जनवरी १९९५ से अपने आधे पूर्वी क्षेत्र का समय मंडल -११ और -१० से बदलकर +१३ और +१४ कर लिया।
टोंगा ने बहुत वर्षों तक यूटीसी+१३ का इस्तेमाल किया है। हांलांकि दिवालोक बचत समय का उपयोग दक्षिण की गर्मियों में १९९९ से २००२ तक किया गया। 
इस समय मंडल का इस्तेमाल उत्तरी गोलार्द्ध की गर्मियों में पूर्वी रूस के कुछ हिस्सों (चुकोत्का और कामचात्का) में भी होता था लेकिन मार्च २०१० से इन क्षेत्रों ने मैगाडन समय का उपयोग शुरु कर दिया है।
रोबिन बनर्जी

रोबिन बनर्जी (१२ अगस्त,१९०८-६ अगस्त,२००३) असम के गोलघाट के एक प्रसिद्ध वन्यजीव विशेषज्ञ, पर्यावरणविद्, चित्रकार, फोटोग्राफर और दस्तावेजी फिल्म निर्माता थे।

जीवनी

रोबिन बनर्जी का जन्म १२ अगस्त, १९०८ में पश्चिम बंगाल के बहरामपुर में हुआ और अपनी प्राथमिक शिक्षा शांतिनेकतन से प्राप्त की। उन्होंने कोलकाता के प्रतिष्ठित कलकत्ता मेडिकल कॉलेज में और बाद में लिवरपूल (१९३४) से  और १९३६ में एडिनबर्ग से चिकित्सा की शिक्षा ली। १९३७ में बनर्जी ने लिवरपूल में रॉयल नेवी में शामिल होकर विश्वयुद्ध में कार्यवाही की। युद्ध के बाद बनर्जी ने भारत वापस आने का निश्चय किया। १९५२ में चबुआ टिया एस्टेट, असम में बतौर मुख्य मेडिकल अधिकारी शामिल हुए, और उसके बाद वह धनसिरी मेडिकल एसोसिएशन, बोकाखाट को मुख्य चिकित्सा अधिकारी के रूप में स्थानांतरित हो गए।
काजीरंगा पार्क में अपनी एक यात्रा के दौरान उन्होंने फैसला लिया की वह वहीं काजीरंगा के पास गोलाघाट में रहेंगे। 
बॅनर्जी एक स्नातक बने रहे, और फिल्म निर्माण कार्य के अलावा वह एक पर्यावरणविद् के रूप में सक्रिय रूप से कार्य करते रहे। स्थानीय समुदाय के लोगों के बीच में "चाचा रोबिन" नाम से मशहूर बनर्जी ने स्थानीय स्कूल व स्वास्थ्य शिविर की स्थापना के लिए भूमि-दान के कार्य भी किये। वह विशेष रूप से काजीरंगा राष्ट्रीय उद्यान के विषय में सक्रिय थे और वह गैर सरकारी संगठन काजीरंगा वन्यजीव सोसायटी के संस्थापक थे, जो सक्रिय रूप से पार्क के हितों की सुरक्षा करता है।

मान्यता और स्मरण

१९९७ में उन्हें "पदमश्री" से, १९९१ में असम कृषि विश्वविद्यालय से एक मानद डॉक्ट्रेट ऑफ़ साइंस, और डिब्रुगढ विश्वविद्यालय से एक मानद डॉक्टरेट की उपाधि से सम्मानित किया गया। उनके जीवन और अनुभवों के आधार पर एक किताब "जुजिया जोपुनर मानुह" असमिया में लिखी गयी हैं।

अंकल रोबिन का म्यूजियम

गोलाघाट में मिशन रोड स्तिथ बनर्जी का घर वन्यजीव प्रेमियों के लिए एक पर्यटन स्थल है और २००९ में उसे एक प्राक्रतिक इतिहास संग्रहालय बना दिया गया जिसमें बडी संख्या में तस्वीरें और चित्र थे।
सादुलशहर विधानसभा क्षेत्र (राजस्थान)

सादुलशहर विधानसभा क्षेत्र  राजस्थान का एक विधानसभा क्षेत्र है।